། དཔའ་བོ་གྲུབ་པའི་རྒྱུད་ཀྱི་ཊཱི་ཀ་བཞུགས།  ། ༄༅།  ། ཨོཾ་སྭསྟི་སིདྡྷཾ།  རིན་ཆེན་ལྟ་བུའི་བླ་མ་མཆོག་རྣམས་དང་།  ། བློ་གྲོས་མཐའ་ཡས་འཇམ་པའི་རྡོ་རྗེ་ལ།  ། གུས་པས་བཏུད་ནས་དཔའ་བོ་གྲུབ་པ་ཡི༑ ༑ མན་ངག་གནས་རྣམས་རིམ་གྱིས་བཏུ་བར་བྱ།  ། དཔའ་བོ་གཅིག་ཏུ་གྲུབ་པ་ཞེས་བྱ་བའི་རྒྱུད་འདི་ནི་རྣལ་འབྱོར་གྱི་རྒྱུད་ཡིན་ཏེ།  དེ་ཡང་བཅོམ་ལྡན་འདས་ཀྱིས་རྗེས་སུ་གནང་བའི་བཀའ།  འཇམ་དཔལ་ལ་∶¡Ãགནང་སྟེ་(《¡¶ཞ》¡གཏད་དེ་)དེ་ལ་ཡང་ཕྱག་ན་རྡོ་རྗེ་ལ་སོགས་པ་ས་བཅུའི་བྱང་ཆུབ་སེམས་དཔའ་རྣམས་ཀྱིས་གསོལ་བ་བཏབ་ནས།  འཇམ་དཔལ་གྱིས་ཀྱང་།  བྱ་བ་དང་།  སྤྱོད་པ་དང་།  རྣལ་འབྱོར་གྱི་རྒྱུད་ཐམས་ཅད་ལ་མ་བསྙེན་ཡང་གྲུབ་པས་ན་གྲུབ་པའི་གསང་སྔགས་ཞེས་བྱ་བ་རྣལ་འབྱོར་གྱི་རྒྱུད་དང་རྗེས་སུ་མཐུན་པར་བསྡུས་ནས་གསུངས་པ་ཡིན་ནོ།  ། འདི་ལ་ཁ་ཅིག་བྱ་བའི་རྒྱུད་དུ་འདོད་པ་དེ་ནི་མ་ཡིན་ཏེ།  བདག་གི་རྣལ་འབྱོར་མང་དུ་བསྟན་པ་དང་།  སྤྱོད་པ་ཅི་བདེ་བས་འགྲུབ་པ་མང་དུ་བསྟན་∶¡Ãཔའོ(《¡¶ཞ》¡པའི་ཕྱིར་རོ)།  ། སྤྱིའི་དོན་ནོ།  ། བསྡུ་ན་གླེང་གཞི་དང་རྒྱུད་ཀྱི་གཞུང་གཉིས་སོ།  ། དང་པོ་ལ་གསུམ།  གང་གིས་གསུངས་པའི་སྟོན་པ།  རྒྱུད་གསུངས་པའི་རྒྱུ་མཚན་དང་བཅས་པ་དང་།  སྔགས་དང་ལྷ་ཐ་དད་མེད་པར་བསྒྲུབས་ནས་དངོས་གྲུབ་རབ་འབྲིང་གསུམ་རིམ་གྱིས་འགྲུབ་པ་དང་།  ཞུ་བ་པོ་གང་གིས་ཞུས་ཤིང་གསུངས་པའི་རྒྱུད་དང་བཅས་པའོ།  ། རྒྱུད་ཀྱི་གཞུང་ལ་ལེའུ་བཞིར་གནས་པ་ལས།  ལེའུ་དང་པོ་གསང་སྔགས་ཉི་ཤུ་ཐམ་པའི་སྒོ་ནས་ལས་སྣ་ཚོགས་མང་པོ་འགྲུབ་པ་དང་།  ལེའུ་གཉིས་པས་སྔགས་དང་ལྷའི་རྣལ་འབྱོར་ཉི་ཤུའི་སྒོ་ནས་ལས་ཚོགས་དུ་མ་འགྲུབ་པ་དང་།  ལེའུ་གསུམ་པས་སྔགས་དང་ལྷའི་རྣལ་འབྱོར་∶¡Ãབཅུ་གཉིས་ཀྱི་(《¡¶ཞ》¡བཅུ་བཞི་ཡོད་པས་དེའི་)སྒོ་ནས་ལས་ཚོགས་དུ་མ་འགྲུབ་པ་དང་།  ལེའུ་བཞི་པས་སྔགས་དང་ལྷའི་རྣལ་འབྱོར་བཞིའི་སྒོ་ནས་ལས་ཀྱི་ཚོགས་དུ་མ་འགྲུབ་པ་བསྟན་པ་ཡིན་ནོ།  ། རྒྱུད་འདི་ལ་ཡང་རྗེས་སུ་ཡི་རང་བ་ལ་སོགས་པ་མཇུག་གི་ཚིག་(《¡¶ཞ》¡དོན་)མི་སྣང་བའི་ཕྱིར།  ད་དུང་རྒྱུད་ཀྱི་ལྷག་མ་ཡོད་པ་ཡིན་ནོ་གསུང་།  བསྡུས་པའི་དོན་བསྟན་ཟིན་ཏོ། །  ། ། ད་ནི་མན་ངག་གི་གནས་གང་དགོས་པ་(《¡¶ཞ》¡+རྣམས་)རིམ་གྱིས་བརྗོད་པར་བྱ་སྟེ།  ཐམས་ཅད་ཀྱང་མ་བསྙེན་པར་ལས་འགྲུབ་པས་ན།  གྲུབ་པའི་གསང་སྔགས་ཞེས་བྱ་བར་བཞེད་ཀྱང་སྔོན་དུ་བསྙེན་པ་བྱས་ན་འགྲུབ་པ་ཡིན་པས།  གསང་སྔགས་གང་ཟློས་ཀྱང་།  སྔོན་དུ་དཀོན་མཆོག་གསུམ་ལ་དད་ཅིང་གུས་པས་སྐྱབས་སུ་འགྲོ་བ་དང་།  སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་བྱ་ལ།  དེའང་སེམས་ཅན་གྱི་དོན་ལ་རག་ལས་པས་ན་གསང་སྔགས་ཀྱི་རྒྱལ་པོ་འདི་དག་གིས་ཕྲིན་ལས་བསྒྲུབས་ལ།  སེམས་ཅན་གྱི་དོན་བྱ་སྟེ།  དེ་ལ་བརྟེན་ནས་དེ་དག་གི་དོན་དུ་སངས་རྒྱས་བསྒྲུབ་པར་བྱའོ་སྙམ་པའི་བྱང་ཆུབ་ཀྱི་སེམས་ནི་ཐམས་ཅད་ལ་འཇུག་པར་ཤེས་པར་བྱའོ།  ། དེ་ནས་ལྷའི་རྣལ་འབྱོར་ནི་གཞུང་ན་དངོས་སུ་ཡོད་པའམ་མན་ངག་གིས་ཁ་བསྐངས་ཏེ་བསྟན་པ་རྣམས་(《¡¶ལུ》¡+མ་གཏོགས་པ་)ཐམས་ཅད་ལ་རང་གི་ཡི་དམ་གྱི་ལྷའམ།  འདི་ཉིད་ཀྱི་ལེའུ་གསུམ་པ་ནས་འབྱུང་བ་ལྟར་བཅོམ་ལྡན་འདས་དཔའ་བོ་གཅིག་ཏུ་གྲུབ་པའི་འཇམ་པའི་རྡོ་རྗེ་ཉིད་བསྒོམས་ལ།  སྔོན་དུ་བསྙེན་པ་འབུམ་ལ་སོགས་པ་བྱ་སྟེ།  དེ་ནས་གཞུང་ནས་འབྱུང་བའི་ལས་རྣམས་ལ་འཇུག་པར་བྱའོ།  ། ཐམས་ཅད་ཀྱི་ཐུན་མོང་གི་དོན་ནོ། །  ། ། གསང་སྔགས་དང་པོའི་སྐབས་ནས་ལེགས་པར་བཟླས་ནས་ཞེས་བྱ་བའི་མན་ངག་སྐད་ཅིག་མའི་རྣལ་འབྱོར་གྱིས།  ནམ་མཁའ་ལྡིང་སྐུ་མདོག་སྔོན་པོ་གཡས་པས་སྐྱབས་སྦྱིན།  གཡོན་པས་སྡིགས་མཛུབ་མཛད་པའི་ང་རྒྱལ་དུ་བྱས་ལ༑  མ་ཡེངས་པའི་སེམས་ཀྱིས་སྔགས་བཟླས་སོ།  ། ཙཀྲའི་ལྟེ་བ་དང་མུ་ཁྱུད་ལ་སྔགས་འདི་བྲིས་ལ་བཅང་བར་བྱའོ།  ། སྔགས་གཉིས་པའི་མན་ངག་ཀྱང་ལྷའི་རྣལ་འབྱོར་དེ་ཉིད་ཡིན་ཞིང་།  མ་ཡེངས་པར་འབུམ་དུ་བསྙེན་ལ།  ལག་པ་གཉིས་སམ་ཐོད་པ་ཁ་སྦྱར་གྱི་བར་དུ་རྡོ་རྒྱུས་བཞག་སྟེ་སྔགས་སྟོང་བཟླས་ལ།  རླུང་ནང་དུ་བཟུང་ནས་རྔ་∶¡Ãཁ་གཅིག་པའི་(《¡¶ལུ》¡-ཁ་གཅིག་པའི་)ལོགས་ལ་སྔགས་བྲིས་ཏེ་སྔགས་བཟླས་ཏེ་རྔ་ལྕག་གིས་བྲབ་པར་བྱའོ།  ། ཡང་ན་རྡོ་བ་ལ་མཚལ་གྱིས་ཨོཾ་ནས་བཟུང་སྟེ་སྭཱའི་བར་རྩིབས་ལ།  ཧཱ་དབུས་སུ་བྲི།  མུ་ཁྱུད་ལ་གོང་གི་ཀ་ལུ་མེ་ལུ་བྲི་བའམ།  མི་འབྲི་བ་གང་རུང་བྱས་ལ།  གང་བསྲུང་བར་འདོད་པའི་ཕྱོགས་མཚམས་བརྒྱད་ཀྱི་མཐོའི་ནང་དུ་བཞག་སྟེ།  ཙཀྲས་ནམ་མཁའ་མཐོང་བར་བྱ་བ་ཡིན་ནོ།  ། གསུམ་པ་མཛོད་སྤུའི་∶¡Ãནོར་བུ་(《¡¶ཞ》¡བར་ཏུ་)འདི་ནི་བརྗོད་བྱའི་གཙོ་བོ་ཡིན་ཏེ་སྔགས་ཐམས་ཅད་ཀྱི་ནང་ན་མཆོག་གོ།  འདི་ནི་ལེའུ་གསུམ་པའི་དཔའ་བོ་གྲུབ་པ་ཉིད་ཀྱི་རྣལ་འབྱོར་ལ་བརྟེན་ཏེ་བཟླས་པའམ།  རང་རང་གི་ཡི་དམ་ལྷའི་རྣལ་འབྱོར་ཉིད་ཀྱིས་ཀྱང་འགྲུབ་སྟེ།  གཞུང་ནས་བསྙེན་པ་འབུམ་ཕྲག་གཅིག་ཏུ་བཤད་ཀྱང་།  འབུམ་ཕྲག་བཅུ་གསུམ་མམ།  ཉི་ཤུར་བསྙེན་པས་ལས་ཐམས་ཅད་འགྲུབ་པ་ཡིན་གསུང་།  འདི་གཅིག་པུ་ལ་ཕྱོགས་མཐུན་པའི་ལས་ཀྱི་ཡན་ལག་∶¡Ãའགའ་(《¡¶ཞ》¡ཁ་ཚར་བ་)རེ་ཕྱོགས་གཅིག་ཏུ་བྱས་ནས་གཅིག་ཏུ་བགྲངས་པའི་ལས་སུམ་ཅུ་སོ་གཅིག་ཡོད་དོ།  ། དེ་ལ་ལས་ཀྱི་(《¡¶ཞ》¡+ཚོགས་)དང་པོའི་འཕྲུལ་འཁོར་གྱི་མན་ངག་སྣ་ཚོགས་རྡོ་རྗེའི་རྭ་དབུས་མ་བཞི་ལ་ཧཱུྃ་རེ་བྲི།  ལྟེ་བ་དང་བཅས་པའི་མུ་ཁྱུད་ཉིས་རིམ་བྱ།  ལྟེ་བ་ལ་(《¡¶ཞ》¡+ཧེ་)ཧེ་ཏིཥྛ་ལ་སོགས་པ་མུ་ཁྱུད་དང་པོ་ལ་ག་རུ་ཌ་ལ་སོགས་པ།  མུ་ཁྱུད་གཉིས་པ་ལ་ཀ་ལི་མི་ལི་ལ་སོགས་པ།  སྣ་ཚོགས་རྡོ་རྗེའི་ཕྱི་རོལ་དུ་ཕྱོགས་སུ་ཟུར་བསྟན་པའི་སའི་དཀྱིལ་འཁོར་གྲུ་བཞི་པའི་རྩེ་མོར་རྡོ་རྗེ་ཕྱེད་པ་རེ།  མཚམས་སུ་མེའི་དཀྱིལ་འཁོར་གྲུ་གསུམ་པ་ལ་རྃ་རེ་བྲི།  དེའི་ཕྱྀ་རོལ་གྱི་མཚམས་སུ་ཟུར་བསྟན་པའི་གྲུ་བཞི་པས་ཁྱམས་བཅད་ལ་ཟུར་བཞིར་རྡོ་རྗེ་ཕྱེད་པ་རེ་བྲི་བར་བྱའ༑ ༑ དེའང་ལྟེ་བ་དཀར་པོ་མུ་ཁྱུད་དང་པོ་དམར་པོ།  གཉིས་པ་ལྗང་།  སྣ་ཚོགས་རྡོ་རྗེའི་རྭ་བཞི་པོ་ཕྱོགས་མདོགགྲུ་བཞིའི་གཞི་(《¡¶ཞ》¡-གཞི་)སེར་པོ།  མེ་རི་དམར་པོ།  ཕྱི་རོལ་(《¡¶ཞ》¡+གྱི་)གྲུ་བཞི་ལྗང་གུ།  རྡོ་རྗེ་བརྒྱད་པོ་ནག་པོ།  འདི་ཤིང་བུ་ལ་སོགས་པ་ལ་བྲིས་ལ་སྲ་རྩི་བཏང་སྟེ་རབ་ཏུ་གནས་པ་བྱ་སྟེ་འདི་བསྟན་པ་ཙམ་གྱིས་སེར་བ་ཆད་དོ་གསུང་ངོ་། །  ། ། ལས་གཉིས་པའི་མན་ངག་བདག་གི་སྙིང་གའི་ས་བོན་ལས་འོད་འཕྲོས་ནས་གདུག་པ་ཅན་ཐམས་ཅད་ཀྱི་མཆུ་བཅིངས་པར་བསམ་ཞིང་གསང་སྔགས་བཟླས་པར་བྱའོ།  ། གསུམ་པ་ནི།  བྱེ་མའམ་ཡུངས་དཀར་ལ་རབ་ཏུ་བཟླས་ཏེ་གདུག་པ་ཅན་ཐམས་ཅད་ཀྱི་ཕྱོགས་སུ་གཏོར་བའོ།  ། བཞི་པ་ནི་དུར་ཁྲོད་ཀྱི་རས་ལ་སྔགས་ཉིད་མིང་(《¡¶ཞ》¡+སྤེལ་)ཅན་བྲི་བའམ།  ཙཀྲ་འབྲྀ་ན་སྣ་ཚོགས་རྡོ་རྗེའི་ལྟེ་བ་ལ་སྔགས་མིང་ཅན་བྲི་བ་དང་།  བུད་མེད་ཀྱི་དཔུང་པ་ལ་སྐུད་པ་སེར་པོ་གདགས་སོ།  ། བཅུ་གསུམ་པའི་(《¡¶ཞ》¡+སྐབས་སུ་)བླ་གོས་ཀྱི་མཐའ་མ་ལ་སྔགས་རྗེས་སུ་དྲན་ཞིང་ཞེས་བྱ་བ་ནི།  བླ་གོས་ལ་སོགས་པ་ལག་པའི་སྟེང་དུ་བཞག་ལ།  སྔགས་ཨ་ལས་ཟླ་བའི་(《¡¶ཞ》¡+དལ་གྱི་)སྟེང་དུ་ཧྲཱིཿབསམ།  དེའི་འོད་ཟེར་གྱིས་གནོད་བྱེད་བཀུག་ལ།  གོས་ཀྱི་དབུས་སུ་བཞག་པར་བསམས་ལ་དབུགས་བསྡམས་ཏེ།  ཡིད་ཀྱིས་སྔགས་ཟློས་ཤིང་གོས་ལ་མདུད་པ་བཅིང་བར་བྱའོ།  །  བཅོ་ལྔ་པ་དང་བཅུ་དྲུག་པའི་འཕྲུལ་འཁོར་ནི་གཞུང་ཉིད་ནའང་གསལ་མོད་ཀྱི།  ཡི་གེ་མངས་པས་འཇིགས་པས་འཕྲུལ་འཁོར་ཉིད་དུ་བལྟ་བར་བྱའོ།  ། ཉི་ཤུ་གཉིས་པའི་སྐབས་སུ་ཕྱི་རོལ་གྱི་ཆར་གཏོར་མ་ཆེན་པོ་གཏང་ཞེས་པ་ནི་དཔུང་པ་བཟང་པོ་བཞིན་ཆ་གཉིས་པར་(《¡¶ཞ》¡+གཏད་པར་)བྱའོ།  ། དེ་ཉིད་ཀྱི་ལས་ཀྱི་སྐབས་སུ་སྦྱིན་སྲེག་བྱ་བ་ལ་རྒྱུད་འདིའི་སྦྱིན་སྲེག་ཐམས་ཅད་ཀྱི་མན་ངག་ནི་འདི་ཡིན་ཏེ།  ལས་བཞིའི་ཐབ་སྤྱི་དང་མཐུན་པར་བྱ།  ཅི་འབྱོར་པའི་ཤིང་བརྩིགས།  རང་རང་གི་ཐད་སོ་ནས་འབྱུང་བའི་བསྲེག་རྫས་དང་པཱུ་ཛ་མདུན་དུ་བཞགམེ་སྦར་ལ་བདུད་རྩི་འཁྱིལ་བའི་སྔགས་ཀྱིས་བསངས།  ཐབ་ཏུ་སྐད་ཅིག་མས་མེ་ལྷ་ཞལ་གཅིག་ཕྱག་གཉིས་པ་ར་ལ་ཞོན་པ་དབྱུ་གུ་དང་གུནྡྷེ་འཛིན་པ་དགུགཨོཾ་ཨགྣ་ཡེ་སྭཱ་ཧཱ།  ཞེས་པས་རྫས་ཕུད་ཀྱི་སྦྱིན་སྲེག་ལན་བདུན་ཙམ་དབུལ།  དེ་འབར་བའི་རྣམ་པར་གྱུར་པ་དང་རང་རང་གི་ལྷའམ་དེ་མེད་པ་རྣམས་ལ་ཡི་དམ་གྱི་ལྷ་སྐད་ཅིག་མས་བསྐྱེད།  མཆོད་(《¡¶ཞ》¡+པ་)ལ་བསྲེག་རྫས་མང་དུ་ཕུལ་ཏེ་འདོད་པའི་དོན་ལ་གསོལ་བ་བཏབ་ལ་གཤེགས་སུ་གསོལ།  འཇིག་རྟེན་པའི་མེ་ལྷ་བསྐྱེད་ལ་ལྷག་མ་སྦྱིན་ནོ།  ། འདོད་པའི་དོན་ལ་གསོལ་བ་བཏབ་ལ།  རང་བཞིན་གྱི་གནས་སུ་བཏང་བ་སྟེ་གོང་འོག་ནས་འབྱུང་བའི་སྦྱིན་སྲེག་ཐམས་ཅད་ལ་སྦྱར་རོ།  ། ཉི་ཤུ་དྲུག་པ་དང་བདུན་པ་གཉིས་ལ་སྔགས་རང་བྲི་བའམ་ཙཀྲ་སྔགས་ཅན་བྲི་བ་སྟེ།  ཙཀྲ་ནི་∶¡Ãགསུམ་པར་(《¡¶ཞ》¡《¡¶ལུ》¡སུམ་ཅུ་ཡན་ནས་)གསལ་ཏེ་འོན་ཀྱང་དཔེ་ཆུང་བལྟ་བར་བྱའོ།  ། གསང་སྔགས་བཅུ་གསུམ་པ་ལ་ཨོཾ་ཨ་མ་ར་ཎི་ཛཱི་ཝནྟི་ཡེ་སྭཱ་ཧཱ།  ཞེས་བྱ་བའི་མན་ངག་ནི།  སྐད་ཅིག་མས་བདག་གི་སྤྱི་བོར་རིག་སྔགས་ཀྱི་རྒྱལ་མོ་རྨ་བྱ་ཆེན་མོ་སྐུ་མདོག་ལྗང་གུ་ཕྱག་གཡས་པ་མཆོག་སྦྱིན༑  གཡོན་པས་རྨ་བྱའི་མཇུག་སྒྲོ་འཛིན་པ་བསྒོམས་ལ།  སྔགས་བཟླས་ཏེ་ཐུན་ཐོན་པ་དང་།  སྤྱི་བོ་ན་མར་ཐིམ་པའི་ཚུལ་གྱིས་སྔོན་དུ་བསྙེན་པ་བྱས་ལ་ལས་རྣམས་བསྒྲུབ་པའོ།  ། དེ་ཉིད་ཀྱི་ལས་བཞི་པ་ནི་རྟག་ཏུ་བཟླས་ན་ཚེ་ཟད་པ་ལོ་བརྒྱར་འཚོ་བར་འགྱུར་རོ་ཞེས་བྱ་བའི་མན་ངག་ནི་རྨ་བྱ་ཆེན་པོ་དེ་ཉིད་ཀྱི་ཕྱག་གཡས་པར་ཚེའི་བུམ་པ་འཛིན་པར་བསྒོམས་ལ།  ཡེ་ཤེས་ཀྱི་བདུད་རྩིས་བདག་ལ་དབང་བསྐུར་བར་བསམ་ཞིང་།  ཐུན་འཇོག་ཀར་ཐིམ་ནས་ཚེ་མཆོག་ཏུ་གྱུར་པར་བསམ་མོ།  ། དེ་ཉིད་ཀྱི་ལས་བཅུ་གཅིག་པ་བུམ་པས་ཁྲུས་བྱས་ན་བུ་གསོན་(《¡¶ཞ》¡གཡོན་)པོ་དང་ལྡན་པར་འགྱུར་རོ།  ། ཞེས་བྱ་བ་ལ།  བུམ་པ་གཙང་མ་ཆུས་བཀང་ལ་དེའི་ནང་དུ་ཧྲཱིཿལས་པདྨ་ཨ་ལས་ཟླ་བའི་སྟེང་དུ་རྨ་བྱ་ཆེན་མོ་བསམས་ལ༑  དེ་ལས་བདུད་རྩིའི་རྒྱུན་འཛག་པས་བུམ་པ་ཁེངས་པར་བསྒོམ་ཞིང་།  དེས་ཁྲུས་བྱས་ལ་དོན་བྱའོ།  ། གསང་སྔགས་བཅུ་བདུན་པ་རྗེ་བཙུན་མི་གཡོ་བའི་གདམས་ངག་རྣམས་ནི་པུས་བཙུགས་དང་ཞབས་བཞི་པའི་སྟེང་དུ་རྟོགས་པར་བྱ་བས་ན་འདིར་མ་བྲིས་སོ།  ། གསང་སྔགས་བཅུ་དགུ་པ་ཨོཾ་ཛམྦྷེ་མོ་ཏེ་ཞེས་བྱ་བའི་སྐབས་ཀྱི་ལས་དང་པོ་བྱ་རོག་གི་སྒྲ་མི་གྲག་པའི་དུས་སུ་ཞེས་བྱ་བའི་མན་ངག་ནི།  སྐྱེ་བོ་ཐམས་ཅད་ཡིད་དགའ་ཞིང་།  བསོད་སྙོམས་རྙེད་(《¡¶ཞ》¡མོད་)པར་བྱ་བའི་དོན་དུ་བྱ་རོག་གི་སྒྲ་མི་གྲག་པའི་དུས་སུ་ཟངས་གཞོང་གི་ནང་དུ་ཆུ་བླུགས་ལ།  དེའི་ནང་དུ་པདྨ་དང་ཟླ་བའི་དཀྱིལ་འཁོར་གྱི་སྟེང་དུ་ཧྲཱིཿལས་སྐད་ཅིག་གིས་ལྷ་མོ་རྨུགས་བྱེད་མ་སྐུ་མདོག་དམར་མོ་ལྕགས་ཀྱུ་དང་ཞགས་པ་འཛིན་པ་རཏྣའི་རྒྱན་གྱིས་བརྒྱན་པ་ལ་འོད་དཔག་མེད་ཀྱིས་དབུར་བརྒྱན་པར་བསམས་ལ་གསང་སྔགས་སྟོང་རྩ་བརྒྱད་བཟླས་ཏེ།  ལྷ་མོ་ཞུ་བ་ལས་གྱུར་པའི་ཆུ་འོད་དམར་པོར་བསམས་ལ།  དེའི་ཆུས་ལུས་ཐམས་ཅད་དམ་གདོང་ངམ་ལག་པ་ཁྲུས་བྱས་ལ་འགྲོ་བ་ཐམས་ཅད་ཡིད་དགའ་བར་བསམ་ཞིང་།  རང་གི་ཡི་དམ་གྱི་ལྷའི་རྟེན་དང་༑  མཆོད་རྟེན་ནམ་པུསྟི་ལ་བསྐོར་བ་ལན་བདུན་བྱས་ལ་སྔགས་ཟློས་ཤིང་གྲོང་དུ་འཇུག་པར་བྱའོ།  ། དེ་ཉིད་ཀྱི་ལས་ལྔ་པའི་སྐབས་ན་རྟག་ཏུ་བཟླས་ན་ཞེས་པ་ནི་སྔོན་དུ་བསྙེན་པའི་སྐབས་ཡིན།  ལྷ་མོ་རྨུགས་བྱེད་དམ།  སྒྲོལ་མ་ཀུ་རུ་ཀུལླེའམ།  ལེའུ་བཞི་པའི་སྐབས་ནས་འབྱུང་བའི་འཇིག་རྟེན་དབང་ཕྱུག་དམར་པོ་ཕྱག་བཞི་པ་གཙོ་འཁོར་གསུམ་པའི་ང་རྒྱལ་ལ་གནས་པའི་སྔགས་འབུམ་ཕྲག་བཞི་སྔོན་དུ་བཟླས་ན་ལས་ཐམས་ཅད་འགྲུབ་པ་ཡིན་ནོ།  ། ལེའུ་དང་པོའི་མན་ངག་རྣམས་སོ།  ། ལེའུ་གཉིས་པ་ལས་ཀྱང་སྔགས་ཉི་ཤུ་∶¡Ãརྩ་གཅིག་གི་(《¡¶ལུ》¡- རྩ་གཅིག་གི་)ལས་འབྱུང་བ་ལས་གསང་སྔགས་དང་པོའི་སྐབས་ནས་དཀྱིལ་འཁོར་བྱ་ཞིང་བུམ་པ་བཞག་ལ་ཞེས་པའི་མན་ངག་ནི།  བུམ་པའི་མགུལ་ཆིངས་ལ་སོགས་པ་ལེགས་པར་བཅའ།  ཆུ་གཙང་མས་དགང་བའི་ལྕི་བ་སར་པས་དཀྱིལ་འཁོར་གྲུ་བཞི་པ་བྲིས་ལ།  མེ་ཏོག་གི་སིལ་མ་བཀྲམ་པའི་སྟེང་དུ་བཞགརས་དཀར་པོས་བུམ་པའི་སྟེང་གཡོགས།  དེའི་སྟེང་དུ་མེ་ལོང་གཙང་མ་བཞགབར་སྣང་དུ་བ་(《¡¶ཞ》¡《¡¶ལུ》¡བི་)ལས་ལྷའི་བུ་དྲི་མ་མེད་པ་ཟླ་བ་རྒྱན་སྣ་ཚོགས་ཀྱིས་བརྒྱན་པ།  ཆོས་འཆད་པའི་ཕྱག་རྒྱ་ཅན།  གསེར་གྱི་གདུགས་དང་དམག་གི་དཔུང་གིས་བསྐོར་བ་སྤྱན་དྲངས་ལ་པཱུ་ཛ་དང་གཏོར་མ་དབུལ།  གསོལ་བ་བཏབ་ལ་མེ་ལོང་ལ་བསྟིམ་སྔགས་སྟོང་རྩ་བརྒྱད་བཟླས་ལ་མེ་ལོང་ལ་གདབ།  ཁྱེའུའམ་བུ་མོ་གཙང་མ་གྲོང་པའི་ཆོས་ཀྱིས་མ་ཕོག་པ་ཁྲུས་བྱས་ཤིང་གོས་གཙང་མ་བསྐོན་ལ༑  ཙནྡན་གྱི་ཆུས་བྱུགས་ཤིང་མེ་ཏོག་དྲི་ཞིམ་པོས་མགུལ་བ་བརྒྱན་པའི་མིག་གཉིས་ཨོཾ་ལས་བྱིན་གྱིས་བརླབས་ལ་སྔགས་བཏབ་སྟེ་མེ་ལོང་བལྟར་གཞུགདང་པོར་དམག་མཐོང་།  དེ་ནས་གསེར་གྱི་གདུགས་མཐོང་བ་དང་དྲི་བར་བྱའོ།  །  གསང་སྔགས་བདུན་པའི་སྐབས་ན་ཁམས་གསུམ་(《¡¶ཞ》¡《¡¶ལུ》¡+རྣམ་པར་)རྒྱལ་བའི་ཏིང་ངེ་འཛིན་ཞེས་བྱ་བ་ནི།  བྱམས་སེམས་དང་ལྡན་པས་ཡི་གེ་ཧཱུྃ་ཙམ་ལས་སྐད་ཅིག་གིས་ཁམས་གསུམ་རྣམ་རྒྱལ་སྐུ་མདོག་ནག་པོ་སྤྱན་གསུམ་པ་རྡོ་རྗེ་དང་